open-index/open-wikipedia-markdown huggingface dataset:
Shoko Asahara

**Shōko Asahara** (japansk: 麻原彰晃, Asahara Shōko; egentlig navn **Chizuo Matsumoto**, født 2. mars 1955  i Yatsushiro, henrettet 6. juli 2018 i Tokyo) var grunnlegger av den kontroversielle japanske religiøse gruppen Aum Shinrikyo (som i 2000 skiftet navn til Aleph). Han ble dømt til døden etter et terrorangrep i 1995.  

## Liv og virke
### Bakgrunn
Shōko Asahara ble født i byen Yatsushiro i Kumamoto prefektur som fjerde sønn i en fattig familie som hadde ni barn. Han ble blind på sitt venstre øye i ung alder, og var svaksynt på sitt høyre øye. Da han var seks år gammel, begynte Asahara på en spesialskole for svaksynte, der han var kjent for å mobbe sine medelever. Han studerte blant annet akupunktur og massasje, og ble uteksaminert i 1977. 

### Karriere
Etter at han ikke klarte å komme inn på medisinstudier på universitetet fordi han var svaksynt, og ikke klarte opptaksprøven ved Rettsvitenskapsfakultetet ved Universitetet i Tokyo, åpnet han et apotek i Chiba og arbeidet som akupunktør i Tokyo. Han giftet seg i 1978 med Tomoko Ishii, som han fikk fire døtre og to sønner med. 

### Religiøs leder
I 1980 ble han medlem av Agonshū, en nyreligiøs bevegelse, men meldte seg ut av den i 1983. Året før hadde han blitt arrestert og bøtelagt 200 000 yen for å ha brutt legemiddelloven. I 1982 skiftet han fornavn til Shōko – omtrent på denne tiden begynte han også å bruke «Asahara» som etternavn. Han reiste til India, og da han returnerte til Japan påstod han at han hadde fått en plutselig innsikt der. Han ble yogalærer, og startet sammen med kona deres første forening, «Heavenly Blessing Association». Etter at denne foreningen ble nedlagt, startet de «Aum Divine Wizard Association», og i 1984 «Aum Shinsen no kai», som skiftet navn til «Aum Shinrikyō» (norsk: «Aum Absolutt Sannhetslæren») i 1987 og ble offisielt registrert som religiøs organisasjon i 1989. 

Han fortalte tilhengerne at han var reinkarnasjonen av guden Shiva, og oppfordret dem til å gi hele sin formue til gruppen.  

I 1990 stilte Asahara og 24 andre medlemmer av Aum Shinrikyo til parlamentsvalg, men ingen av dem ble valgt inn i parlamentet.

### Giftgassangrep
Den 20. mars 1995 ble undergrunnsbanen i Tokyo angrepet med nervegass av medlemmer fra hans religiøse gruppe. 13 mennesker døde og tusenvis fikk ettervirkninger av terrorangrepet. 

### Rettsforfølgelse
Etter å ha funnet tilstrekkelige bevis, anklaget myndighetene Aum Shinrikyo for å stå bak angrepet, samt i en rekke andre hendelser. Etter en rettssak som varte i åtte år, ble Ashara dømt til døden den 27. februar 2004. Hans advokater anket dommen og anførte at Asahara var mentalt utilregnelig. Han ble underkastet rettspsykiatriske undersøkelser, og anken ble deretter avvist. Dommen ble stadfestet i 2006. Han ble henrettet ved hengning den 6. juli 2018.

## Referanser


## Eksterne lenker
* ''Japan Times'' artikkel  om two dokumentarfilmer om Aleph (Aum Shinrikyos nye navn) (engelsk)
* ''Japan Times'' artikkel (engelsk)
Shanzai-demningen

** Shanzai-demningen** er en demning med vannkraftverk i fylket Sixian i prefekturet Suzhou i Fujian-provinsen i det sørøstlige Folkerepublikken Kina, anlagt i elva Ao Jiang. Effekten er ca 250 MW.

Demningen er en betong gravitasjonsdam av typen RCC. Dammen er 66 meter høy og 274 meter lang. Den brukes også til flomkontroll, irrigasjon i landbruket, og vannforsyning.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Maurmarihøne

**Maurmarihøne** (*Coccinella magnifica*) er en av marihønene (Coccinellidae), en av de mange polyphage billene. 

## Utseende
Maurmarihøne er mellom 6&nbsp;og&nbsp;8&nbsp;millimeter lang. Dekkvingene er røde, antall svarte flekker varierer mellom fem og elleve. Den ligner derfor på flere av de andre marihønene og kan forveksles med disse. Særlig femprikket marihøne og sjuprikket marihøne, men kanskje også tiprikket marihøne. 

## Levevis
Maurmarihøne finnes på en lang rekke planter, i ulike naturtyper. Den finnes ofte nær maurtuer.

## Referanser




## Eksterne lenker
* 
* Marihøner i Norge (Pdf-fil) fra Bioforsk
* Norsk Entomologisk forening – for deg som vil lære mer om insekter.
Arch West

**Archibald Clark «Arch» West** (født 8. september 1914 i Indianapolis i Indiana, død 20. september 2011 i Dallas i Texas) ble kreditert med utviklingen av Doritos, et krydret tortillachips som ble markedsført i USA som et alternativ til det mer tradisjonelle potetgull.

West fikk en bachelorgrad fra Franklin College i Indiana i 1936, før han tjenestegjorde i den amerikanske marinen i Stillehavet under andre verdenskrig. Etter krigen jobbet han som omreisende selger for Standard Brands, før han gikk over til reklamebransjen, og slo seg ned i New York City. Hans tidlige portefølje inkluderer en annonsekampanje for Jell-O.

Han døde av peritonitt og komplikasjoner fra karkirurgi ved et sykehus i Dallas den 20. september 2011 i en alder av 97 år. Han etterlot seg fire barn, tolv barnebarn og seks oldebarn. Hans kone Charlotte F. Thomson, som han hadde vært gift med i 69 år, døde i 2010. Hans familie skal ha strødd Doritos på graven hans under begravelsen som ble avholdt den 1. oktober 2011.

## Referanser
Andreas Kunz

**Andreas Kunz** (1946–2022) var en tysk kombinertløper som konkurrerte for Øst-Tyskland. Han representerte SC Dynamo Klingenthal.

Kunz tok bronsemedalje i OL i Grenoble i 1968. Samme år ble han nummer 2 i det østtyske mesterskapet, og fulgte opp med tredjeplass året etter. I 1970 utestengte østtyske myndigheter ham fra aktiv idrett, fordi han hadde beholdt kontakten med sin venn og tidligere landslagskollega Ralph Pöhland, som hadde flyktet til Vest-Tyskland kort tid før OL i 1968.

## Referanser


## Kilder
* Sports Reference: Andreas Kunz  (besøkt 8. januar 2011)
* Badische Zeitung: Kombinierer Ralph Pöhland, dem Georg Thoma einst im Porsche zur Flucht verhalf, ist tot (9. februar 2011, besøkt 8. januar 2012)
* Der Tagesspiegel: Flucht zum Freund (24. februar 2008, besøkt 8. januar 2012)
* Sport-Komplett.de: Ski-Nordisch – Nordische Kombination – DDR – Meisterschaften (besøkt 8. januar 2012)

## Eksterne lenker
*
Kim Jong-chul

**Kim Jong-chul** (født 25. september 1981) er den mellomste sønnen til Kim Jong-il. Hans eldre bror er Kim Jong-nam. Hans yngre bror er Kim Jong-un, nåværende statsleder i Nord-Korea.

Det finnes svært få bilder av Kim Jong-chul, og det er lite man vet om ham bortsett fra at han ble sendt til Sveits for å gå på kostskole. Kim Jong-chul arbeider i forskjellige departementer, sammen med Kim Jong-ils eneste datter, Kim Sul-song, som man vet enda mindre om. Jong-chul er den andre sønnen i arverekken og skal ha falt i unåde hos faren fordi han ble ansett som for lite mandig.

## Familietre

## Eksterne lenker
* http://www.koreatimes.co.kr/www/news/nation/2011/02/116_81471.html
Fjellmarihøne

**Fjellmarihøne** (*Coccinella trifasciata*) er en av marihønene (Coccinellidae), en av de mange polyphage billene.

## Utseende
Fjellmarihøne har røde dekkvingene med tre markante litt «tverrstilt» svarte flekker. Disse flekkene har hver en smal gul ring. Brystskjoldet er svart med noe hvitt i hvert framhjørne. Beina er mørke, nær svarte.

## Referanser




## Eksterne lenker
* 
* Marihøner i Norge (Pdf-fil) fra Bioforsk
* Norsk entomologisk forening – for deg som vil lære mer om insekter.
Fengxiangxia-demningen

** Fengxiangxia-demningen** er en demning med vannkraftverk i fylket Fengdu i Chongqing-provinsen i det sentrale Folkerepublikken Kina, anlagt i elva Huilong He. Effekten er ca 150 MW.  

Demningen er en enkel betong buedam av typen RCC. Dammen er 90 meter høy og 158 meter lang. 

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Nord-Trøndelag politidistrikt

**Nord-Trøndelag politidistrikt** var et politidistrikt i den norske Politi- og lensmannsetaten. Distriktet ble opprettet 1. januar 2002 etter en sammenslåing av Namdal og Inntrøndelag politidistrikter, som del av den norske politireformen i 2000. Distriktet utførte polititjeneste for 135&nbsp;000 innbyggere i til sammen 27 kommuner; alle 24 kommunene i Nord-Trøndelag fylke, Osen og Roan kommuner i Sør-Trøndelag fylke og Bindal kommune i Nordland fylke. Distriktet omfattet store arealer med utmark og et betydelig sjøareal og en strandlinje på ca. 7&nbsp;000&nbsp;km. Med totalt land- og havareal var politidistriktet blant de aller største i Norge.

Distriktets politimester var Trond Prytz. Politimesteren og distriktets administrasjon holdt til ved Steinkjer politistasjon i Steinkjer.

## Organisering
Nord-Trøndelag politidistrikt var organisert i 4 sentrale enheter, 1 politistasjon og 20 lensmannskontorer.

### Sentrale enheter
* Retts- og påtaleenhet
* Felles operativ enhet
* Politiets sikkerhetstjeneste
* Administrativ enhet

### Politistasjoner
*Steinkjer politistasjon

### Lensmannskontorer
*Bindal lensmannskontor
*Bjørnør lensmannskontor
*Flatanger lensmannskontor
*Frosta lensmannskontor
*Grong lensmannskontor
*Inderøy lensmannskontor
*Leka lensmannskontor
*Leksvik og Mosvik lensmannskontor
*Levanger lensmannskontor
*Lierne lensmannskontor
*Meråker lensmannskontor
*Namdalseid lensmannskontor
*Namsos og Fosnes lensmannskontor
*Nærøy lensmannskontor
*Overhalla lensmannskontor
*Snåsa lensmannskontor
*Stjørdal lensmannskontor
**Stjørdal lensmannskontor avdeling Trondheim lufthavn, Værnes
*Verdal lensmannskontor
*Verran lensmanskontor
*Vikna lensmannskontor

## Referanser


## Eksterne lenker
*
Taolinkou-demningen

** Taolinkou-demningen** er en demning med vannkraftverk 100 km øst for Beijing, i prefekturet Tangshan i Hebei-provinsen i det nordlige Folkerepublikken Kina, anlagt i elva Qinglong He. Effekten er ca 350 MW.  

Demningen er en betong gravitasjonsdam av typen RCC. Dammen er 75 meter høy og 501 meter lang. Den brukes også til vannforsyning, flomkontroll og irrigasjon.

I alt 23.000 bønder måtte flytte da demningen ble anlagt, og dette la grunnlaget for Tangshan-protesten mot manglende kompensasjoner.

## Se også
*Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Studentorchesteret Biørneblæs

**Studentorchesteret Biørneblæs** er et studentorkester som holder til på Universitetet i Oslo i fysikkbyggets kjeller. Orkesteret har holdt på siden 1971, og har øvelser (kalt "prøvelser") hver torsdag kveld, men tar også spilleoppdrag med sine lett gjenkjennelige grønne, gule og svarte uniformer. Biørneblæs er realistforeningens orkester, og dukker opp på fester som blant annet høstpølse og psildefrokost.

17. mai 2011 spilte Biørneblæs sammen med gardens veterankorps i barnetoget, i anledning UiOs 200-årsjubileum og deltagelse i toget.

## Diskografi
***[[Generelt]]***

#      Everybody Needs Somebody
# 	Mere
# 	Eviva España
# 	Sveriges Nasjonalsang
# 	Har En Drøm
# 	Hip To Be Square
# 	Cantina Band
# 	St. Thomas
# 	Beibi
# 	kolla
# 	Dixi
# 	Dulla
# 	Et S.M.A.S.H. Tar Aldri Slutt
# 	Blame It On The Bossa Nova
# 	Who's Sorry Now
# 	Lille Torstein
# 	Mah Nah Mah Nah
# 	Bbbbbbbiørneblæs
# 	Drosja
# 	Ice Cream
# 	Postman Pat
# 	Tanta

## Eksterne lenker
* Biærneblæs' hjemmeside
* Video av Biørneblæs i 17. mai-toget 2011
Neslemarihøne

**Neslemarihøne** (*Ceratomegilla notata*) er en av marihønene (Coccinellidae), en av de mange polyphage billene.

## Utseende
Neslemarihøne er mellom 4,5&nbsp;og&nbsp;5,5&nbsp;millimeter lang. Dekkvingene er orangerøde med svarte flekker. Brystskjoldet er svart med noe hvitt i framkanten og på sidene. Den er ganske lik Sandmarihøne og torvmarihøne *Hippodamia septemmaculata*, og kan forveksles med disse. De kan skilles blant annet på fargene og mønsteret på brystskjoldet.

## Levevis
Neslemarihøne finnes på ulike planter, ofte i urterike gressenger.

## Referanser




## Eksterne lenker
* 
* Marihøner i Norge (Pdf-fil) fra Bioforsk
* Norsk entomologisk forening – for deg som vil lære mer om insekter.
Yongxi-demningen

** Yongxi-demningen** er en demning med vannkraftverk i fylket Sixian i prefekturet Suzhou i Fujian-provinsen i det sørøstlige Folkerepublikken Kina, anlagt i elva Dazhang Xi. Effekten er ca 250 MW.

Demningen er en betong gravitasjonsdam av typen RCC. Dammen er 87 meter høy og 198 meter lang.

I samme elva ligger også Longmentan-demningen.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Lundsfoss Kraftstasjon

**Lundsfoss Kraftstasjon** ligger, i Aurskog-Høland kommune, i elven Mjerma, som går ut ifra innsjøen Mjermen, i østre delen av Haldenvassdraget.

Kraftverket ble bygget etter initiativ fra brukseier Wiggo E. Østby på Nordre Soprim. Verket var driftsklart i 1919 med 1 maskin med installert effekt på 200&nbsp;kW.  Etter en brann i 1959 ble stasjon gjenoppbygd og satt i drift igjen i 1963, nå med 2 aggregater.

Anlegget består av en inntaksdam som er ca 75 meter lang og ca 5 meter høy, et turbinrør med diameter på 2,0 meter og 60 meter langt, inn til to francisturbiner. En turbin på ca 300 hk (225&nbsp;kW) og en turbin på ca 800 hk (580&nbsp;kW).  Samlet slukeevne er 6,5 m³/sek.  Fallhøyden er 17,5 meter.

De 2 generatorene har til sammen en installert effekt på 800 kW. Årsproduksjonen ligger på 3-4,7 GWh.

Kraftstasjonen ble automatisert i 2003 med full fjernstyring / overvåking. Inntaksdammen ble renovert i 1988 og nytt turbinrør av GUP (glassfiber) ble installert i 2006.
Lundsfoss Kraftstasjon A/S er et privat, familieeid selskap.

Kraftstasjonen har reguleringsretten i innsjøen Mjermen. Reguleringshøyden i Mjermen er 1,125 meter.

## Referanser


## Kilder
* 
* NVE vannkraftdatabase
Mezuza

En **mezuza** (eller **mezuzah**; flertal **mezuzot**) er en liten sylindrisk beholder som i jødiske hjem og offentlige bygninger festes på høyre side (sett fra utsiden) av dørkarmen til boligen, til oppholdsrom og til porter til inngjerdede gårdsplasser. Den festes omtrent ved skulderhøyde og litt på skrå innover.

Sylinderen inneholder en pergamentrull med to hebraiske skriftsteder: (5. Mos. 6,4–9) fra shema-bønnen og (5. Mos. 11,13–21). I begge disse teksene omtales at bønnen skal festes til dørkarmen (Mezuza).

Den er ment å beskytte beboerne i boligen, og når de går inn eller ut, tar mange mennesker på den kysser deretter sin egen hånd.

## Referanser
Fenhe-demningen

** Fenhe-demningen** er en demning med vannkraftverk  i Shanxi-provinsen i det nordlige Folkerepublikken Kina, anlagt i elva Fen He, som er sørgående sideelv til Huang He. Effekten er ca. 500 MW.  

Demningen er en betong gravitasjonsdam av typen RCC. Dammen er 87 meter høy og 350 meter lang. Den brukes også til flomkontroll og vannforsyning.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Songyue-demningen

** Songyue-demningen** er en demning med vannkraftverk i Helong-regionen i det østlige området av Jilin-provinsen i det nordøstlige Kina, anlagt i elva Hailan He. Det er ei sideelv til Tumen-elva i fjellene nær grensen til Nord-Korea. Effekten er ca 150 MW.

Demningen er en betong gravitasjonsdam av typen RCC. Dammen er 31 meter høy og 271 meter lang. Den brukes også til flomkontroll, vannforsyning og irrigasjon.

I samme elva ligger også Helong-demningen.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Yangxishui vannkraftverk

** Yangxishui vannkraftverk** er en rekke demninger med vannkraftverk i fylket Ruyuan, en del av byprefekturet Shaoguan, i Guangdong-provinsen i det sørlige Folkerepublikken Kina, anlagt i elva Yangxi Shui, en sideelv til Nordelva (Beipanjiang). Effekten er tilsammen mer enn 1&nbsp;000 MW.

****Yangxishui Nr 1*** er en betong gravitasjonsdam av typen RCC. Dammen er 82 meter høy og 244 meter lang. Den brukes også til irrigasjon. Ble bygget ut 2000-2003.
****Yangxishui Nr 3*** er en betong gravitasjonsdam av typen RCC. Dammen er 46 meter høy og 202 meter lang. Ble bygget ut 1997-1999.
****Yangxishui Nr 4*** er et tilhørende vannkraftverk, med tunnelforbindelse fra demningene.
****Yangxishui Nr 5*** er et tilhørende vannkraftverk.

Operatør er Shaoguan Electricity Corporation.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Fiskeren og Vårherre

***Fiskeren og Vårherre*** er en novellesamling av forfatteren Hans Kristian Eriksen gitt ut på Tiden Norsk Forlag i 1975.

Samlingen inneholder 13 noveller fra nordnorsk fiskermiljø, og er i tid spredt fra «et par hundre år» siden i tittelnovellen *Fiskeren og Vårherre* til tidlig syttitall i *Kampen om havet*. Gjennomgangstema for novellene er betydningen religion og overtro har hatt for den nordnorske befolkninga, men også Eriksens gjennomgangstemaer i hans forfatterskap, kvener og partisaner, blir omtalt i enkelte av novellene.

## Noveller
* *Fiskeren og Vårherre*
* *Havhest*
* *Varsel*
* *Gjenganger*
* *Storkvalen*
* *Kaggen*
* *Troll-Bernt*
* *Kampen om havet*
* *Barnet i snøen*
* *Ventetid*
* *Flyktning*
* *Flukten over Tana*
* *Desertøren*

## Eksterne lenker
* Bokhylla.no
Yanwangbizi-demningen

** Yanwangvizi-demningen** er en demning med vannkraftverk i byområdet til Chaoyang i Liaoning-provinsen i det sentrale Kina, anlagt i elva Daling He. Dette er ei sideelv til vassdraget Yuanjiang. Effekten er ca 300 MW.

Demningen er en betong gravitasjonsdam av typen RCC. Dammen er 35 meter høy og 383 meter lang.

I samme elva ligger Baishi-demningen.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Yushi-demningen

** Yushi-demningen** er en demning i  prefekturet Yingkou i Liaoning-provinsen i det nordøstlige Folkerepublikken Kina, anlagt i elva Biliu He.   

Demningen er en betong gravitasjonsdam av typen RCC. Dammen er 50 meter høy og 267 meter lang. Den brukes bare til flomkontroll, vannforsyning og irrigasjon.

Demningen skaper ***Yushireservoaret*** på 200 millioner m³ volum.

## Eksterne lenker
* MD&A database over RCC betongdemninger, Kina - besøkt 8. januar 2012.
Xiaoxihe-demningen

** Xiaoxihe-demningen** er en demning med vannkraftverk i fylket Fengshun i prefekturet Meizhou, nordøst i Guangdong-provinsen i det sørlige Kina, anlagt i elva Xiaoxi He. Effekten er ca 250 MW.  

Demningen er en betong gravitasjonsdam av typen RCC. Dammen er 62 meter høy og 103 meter lang. Den anvendes også til irrigasjon.

I samme elv ligger også Shuangkengkou-demningen og Nankengyuan-demningen.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Shankou-demningen

:*Må ikke forveksles med kaskade-prosjektet [[Shankou vannkraftverk]] i [[Xinjiang]] i nordvestre Kina.*
** Shankou(hu)-demningen** er en demning i elva Nemor, sideløp av Nenjiang som er ei venstre sideelv til det store vassdraget Songhua (en stor sideelv til Amur). Demningen ligger i Heilongjiang-provinsen i det nordøstlige Kina.

Kraftproduksjonen er beskjeden, med bare om lag 100 MW installert effekt.

Demningen er en 800 meter lang steinfyllingsdam. Den gir flomkontroll og irrigasjon til landbruket lengre nede i elva, samt vannforsyning. Reservoaret er om lag 20–25&nbsp;km langt avhengig av vannføring, og ligger i et skogkledd fjellområde.

## Se også
* Liste over verdens største vannkraftverk

## Eksterne lenker
* Song-Liao River Basin - *MEEF*. Besøkt 2. juni 2013.
Shankou vannkraftverk

:*Må ikke forveksles med [[Shankou-demningen]] i [[Liaoning]]-provinsen i nordøstre Kina.*

** Shankou vannkraftverk** er en gruppe demninger med vannkraftverk som er bygget ut i  Xinjiang-provinsen i det nordvestre Kina, anlagt i elva Du'anshui, ei sideelv til Ningjiahe (Tekes), som igjen renner ut i Ili. Effekten totalt er ca 750 MW.  

***Shankou Nr 3**'' er en betong gravitasjonsdam av typen RCC. Dammen er 57 meter høy og 179 meter lang. Den anvendes også til flomkontroll.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Füzuli (distrikt)

**Füzuli** er et distrikt (rayon) i Aserbajdsjan. Det ligger sør i landet og har grense mot Iran. Administrasjonssenter og største by er Füzuli. Per 2020 hadde distriktet et innbyggertall på .

## Referanser
Junxi-demningen

** Junxi-demningen (Nr II)** er en demning med vannkraftverk i Fujian-provinsen i det sørøstlige Kina, anlagt i elva Junxi. Effekten er ca 200 MW.

Demningen er en enkel betong buedam av typen RCC. Dammen er 69 meter høy og 192 meter lang. Den anvendes bare til kraftproduksjon.

I samme elv ligger også Jiemian-demningen.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Polyalfabetisk chiffer

Et **polyalfabetisk chiffer ** er et chiffer basert på substitusjon der en bruker flere substitusjonsalfabeter. Vigenère chiffer er trolig det mest kjente polyalfabetiske substitusjonschiffer. Dog er dette et noe forenklet eksempel. Enigma er mer kompleks, men fortsatt basert på ideene fra polyalfabetisk substitusjon.

## Historie
Det var lenge antatt at Alberti-chiffer oppfunnet av Leon Battista Alberti fra ca 1467 var det første eksempelet på et polyalfabetisk chiffer. Som chifferalfabet brukte Alberti et alfabet der bokstavene sto i tilfeldig rekkefølge, et blandet alfabet. Når han ønsket det byttet han til et alternativt, blandet alfabet. Dette anga han ved å skrive en bokstav i versaler eller et nummer i kryptogrammet. Som verktøy oppfant han Alberti chifferskive med to bokstavringer. Den ytre ringen med et klartekstalfabet i vanlig rekkefølge. Innenfor en ring med chifferalfabetet i tilfeldig rekkefølge. Ved å dreie den indre ringen fikk han en ny substitusjon. 

Alberti blir vanigvis omtalt som den som oppfant polyalfabetisk chiffer, men det er indikasjoner på at et slikt chiffer kan være utviklet av den arabiske kryptologen Al Kindi 600 år tidligere enn Alberti. 

Johannes Trithemius oppfant et chiffer med *progressiv nøkkel* som omtales som Trithemius-chiffer. Mens Alberti skiftet alfabet med tilfeldig intervall og anga dette i chifferteksten, så skiftet Trithemius alfabet for hvert nytt tegn i klarteksten. Han startet med en tabell, en tabula recta. Dette er et kvadat med 26 alfabet på engelsk, eller 29 på norsk. Trithemius skrev på latin og benyttet 24 alfabet. Hvert alfabet hadde et skift til venstre på én slik figuren viser.

Trithemius' idé var at ved chifrering av den første bokstaven benyttet en det første alfabetet slik at en A ble erstattet med en B, B erstattet med C osv. Neste bokstav i klarteksten ble chifrert ved å benytte neste alfabet slik at dersom også dette er en A i klartekst, så erstattes den nå med C osv. 

Dette chifferet var trivielt å knekke, både Trithemius' *progressiv nøkkel* og Alberti der skifte i alfabet ble tydelig markert med en stor bokstav som ga kryptoanalytikerne klare spor om hva som skjedde. I de påfølgende flere hundre år ble fordelene ved et polyalfabetisk chiffer oversett av de fleste. En la mest vekt på å benytte noen få alfabet og heller legge vekt på å holde informasjonen om hvilket som ble benyttet skjult mer enn å innse styrken i å benytte mange alfabet og eventuelt kun én gang i meldingen.

Grunnlaget for polyalfabetiske chiffer var imidlertid lagt. Med et bedre utformet chiffer var polyalfabetiske chiffer nær umulig å knekke helt frem til midten av 1900-tallet. Under Krimkrigen utarbeidet Babbage metoder som kunne knekke slike chiffer. Dette ble imidlertid ikke offentliggjort før noen år senere av Friedrich Kasiski.

## Referanser


## Litteratur
* Helen Fouché Gaines, "Cryptanalysis", 1939, Dover. ISBN 0-486-20097-3
* Leon Battista Alberti, A Treatise on Ciphers, trans. A. Zaccagnini. Foreword by David Kahn, Galimberti, Torino 1997.
Helong-demningen

** Helong-demningen** er en demning med vannkraftverk i Helong-regionen i det østlige området av Jilin-provinsen i det nordøstlige Kina, anlagt i elva Hailan He. Det er ei sideelv til Tumen-elva i fjellene nær grensen til Nord-Korea. Effekten er ca 100 MW.

Demningen er en betong gravitasjonsdam av typen RCC. Dammen er 30 meter høy og 244 meter lang. Den brukes også til vannforsyning.

I samme elva ligger også Songyue-demningen.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Kolbjørn Anton Nilsen

**Kolbjørn Anton Nilsen** (født 21. november 1956) er en norsk forfatter. I 2009 utgav han boken *Schizofrenia Typus Paranoides*, en blanding av autentisk skildring og fri diktning om sykdommen schizofreni.

Kolbjørn Anton Nilsen fikk på 1980-tallet selv bekreftet schizofreni og hadde mange år med tvangsopphold på psykiatriske sykehus. Tidlig på 1990-tallet fikk han kontroll over sykdommen og fullførte utdannelse som adjunkt. Han har siden arbeidet som lærer ved en skole. 

## Eksterne lenker
* Forlagets omtale av  ''Schizofrenia Typus Paranoides''
Xiao Yangxi-demningen

** Xiao Yangxi-demningen** er en demning  i det nordlige området av Guizhou-provinsen i det sentrale Kina, anlagt i elva Xiao Yangxi, ei sideelv til Yangtze.

Demningen er en betong gravitasjonsdam av typen RCC. Dammen er 45 meter høy og 118 meter lang. Den brukes bare til vannforsyning.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Laçın (distrikt)

**Laçın** er et distrikt (rayon) i Aserbajdsjan. Det ligger vest i landet og grenser til Armenia. I 2020 hadde Laçın rundt 78&nbsp;600 innbyggere. Administrasjonssenteret ligger i byen Laçın.

## Referanser
Virgin Racing

**Virgin Racing** (i  kalt **Marussia Virgin Racing**) var et motorsportsteam, basert i Storbritannia, som konkurrerte i Formel 1 i  og . De tok ingen poeng og kom på sisteplass i mesterskapet begge sesongene de deltok i F1.

Teamet gitt tilgang til Formel 1 12. juni 2009, da under navnet **Manor Grand Prix**, som et av fire nye team som ble utvalgt til å delta i 2010-sesongen. Den 30. november 2009 utga FIA en revidert liste som oppga teamnavnet som «Virgin Racing», ettersom Richard Bransons Virgin Group hadde kjøpt en andel i teamet og var deres tittelsponsor da det ble lansert 15. desember 2009. Virgin Racings første bil, Virgin VR-01, var den første i Formel 1 som ble utviklet utelukkende gjennom datavektøy, og uten å bruke vindtunneler. Bilen ble kjørt av Timo Glock og Lucas di Grassi. 

Den 11. november 2010 ble det gjort kjent at Marussia hadde kjøpt en kontrollerende andel i teamet. Marussia ble også tittelsponsor og navnet ble endret til «Marussia Virgin Racing» fra og med -sesongen. I februar 2011 ble det videre bekjentgjort at teamet skulle konkurrere under en russisk lisens, som det andre russiske teamet i F1-sporten etter Midland.

Etter 2011-sesongen trakk Virgin Group seg ut av teamet. Det ble imidlertid videreført som Marussia F1 Team, som deretter deltok i Formel 1 fra og med -sesongen. Selskapet beholdt sin base i Dinnington, og etablerte også en teknisk base i Banbury for konstruksjonen av bilene.

## Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv skrift indikerer *[[raskeste runde]]*)

## Referanser


## Eksterne lenker
*
Palmares

**Palmares** er navnet på flere steder:

#### 
*Palmares do Sul – en kommune i den brasilianske delstaten São Paulo
*Palmares (Pernambuco) – en kommune i den brasilianske delstaten Pernambuco
*Palmares Paulista – en kommune i den brasilianske delstaten São Paulo
*Palmares (elv) – ei elv i den brasilianske delstaten Pernambuco

#### 
*Palmares (Costa Rica) – en by i den kostarikanske provinsen Alajuela
*Palmares (kanton) – en kanton i den kostarikanske provinsen Alajuela
Palmares (Costa Rica)

**Palmares** er en by i provinsen Alajuela i Costa Rica. Den er administrasjonssentrum i kantonen Palmares. Palmares er også navnet på distriktet som omfatter byen. Distriktet dekker et areal på 1,09 km² og hadde 3&nbsp;599 innbyggere i 2001. Byen ligger i Valle Central på en høyde av rundt 1&nbsp;000 meter over havet. Den befinner seg 6 kilometer sørøst for byen San Ramón, 38 kilometer nordvest for byen Alajuela og 56 kilometer fra landets hovedstad San José.

Palmares er kjent for den store festen som arrangeres der i januar, *Fiestas Cívicas de Palmares*. Den varer to uker, og er en av de største i landet, med en rekke aktiviteter og konserter.

## Referanser
Qubadlı (distrikt)

**Qubadlı** er et distrikt (rayon) i Aserbajdsjan. Det ligger sørvest i landet og grenser til Armenia. Administrasjonssenter og største by er Qubadlı. Per 2020 hadde distriktet et innbyggertall på .

## Referanser
Qobustan (distrikt)

**Qobustan** er et distrikt (rayon) i Aserbajdsjan. Administrasjonssenter og største by er Qobustan. Per 2020 hadde distriktet et innbyggertall på .

Området er særlig kjent for sporene etter steinalderbosetninger, med rike forekomster av blant annet helleristninger fra oldtiden. For å bevare disse funnene har det blitt opprettet et statlig reservat – som også kan karakteriseres som en nasjonalpark (azerbajdsjansk: *Qobustan dövlət tarixi-bədii qoruğu*) – om lag 64&nbsp;kmsørvest for Baku. I 2007 ble området oppført på UNESCOs verdensarvliste. 

## Bildegalleri

Fil:Gobustan State Reserve 4.jpg|Gobustan State Reserve 
Fil:Gobustan State Reserve 11.jpg|Gobustan State Reserve 
Fil:Gobustan State Historical-Artistic Reserve.jpg|Gobustan State Historical-Artistic Reserve 


## Referanser
Tavua

**Tavua** er en landsby på Fiji. Den befinner seg i Ba-provinsen på øya Viti Levu. Den hadde 2&nbsp;449 innbyggere i 2007.

## Referanser
Fyrskipet

***Fyrskipet*** (tysk: *Das Feuerschiff*) er en novelle skrevet av Siegfried Lenz i 1960. Boken ble utgitt på norsk i 1976.

Boka ble filmatisert som ''Das Feuerschiff'' i 1963 og som ''The Lightship'' 1985. Førstnevnte er tysk, mens sistnevnte er en amerikansk produksjon med Robert Duvall og Klaus Maria Brandauer.

## Handlingen
Et gammelt fyrskip har ligget for anker i Østersjøen i ni år. Det er et reservefyrskip fra krigens dager som skal advare mot minesperringer og sandbanker. Nå er minefeltene ryddet og farvannet regnes som ufarlig. Skipet skal derfor inndras. En morgen får bestningen øye på en båt som holder på å drive til havs.  Mannskapet redder de skibbrudne ombord. De fremmede viser seg å være forbrytere på flukt og forsøker å tvinge kapteinen til å bringe dem i sikkerhet, men han nekter å flytte skipet fra dets posisjon. Situasjonen blir stadig mer tilspisset og en konfrontasjon er uunngåelig.

## Litteratur
* Lenz, Siegfried: *Das Feuerschiff*. Hamburg 1960.

## Referanser
Levuka

**Levuka** er en liten by på Fiji. Den befinner seg på østkysten av øya Ovalau i provinsen Lomaiviti. Den hadde 1&nbsp;131 innbyggere i 2007, i tillegg til 3&nbsp;266 innbyggere i områdene rundt byen. Den er den største og viktigste byen på øya.

Levuka var Fijis hovedstad fram til 1877, mens landet var en britisk koloni, da administrasjonen flytta til dagens hovedstad Suva. Offisielt var Levuka hovedstad fram til 1882.

## Eksterne lenker
*Informasjon om Levuka og Ovalau – The Levuka Tourism Association
Pseudathyma

***Pseudathyma*** er en slekt av sommerfugler som tilhører underfamilien Limenitidinae i den store familien flikvinger (Nymphalidae). Gruppen består for det meste av middelsstore, kraftige arter. De er gode flygere og seiler gjerne på stive vinger. Disse artene er tropiske og lever i Afrika.

## Utseende
Middelsstore, bredvingede sommerfugler. I alle fall noen av artene er brune med brede, hvite tverrbånd.

## Utbredelse
Gruppen er utbredt i tropisk Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae Behr, 1846
*************** Adoliadini Doubleday, 1845 – over 400 arter, Afrika og Asia
**************** Slektsgruppen Bebearina – 325 arter, Afrika
***************** Slekten ***Pseudathyma*** Staudinger, 1891
****************** *[[Pseudathyma callina]]* (Grose-Smith, 1898)
****************** *[[Pseudathyma cyrili]]* Chovet, 2002
****************** *[[Pseudathyma endjami]]* Libert, 2002
****************** *[[Pseudathyma falcata]]* Jackson, 1969
****************** *[[Pseudathyma jacksoni]]* Carcasson, 1995
****************** *[[Pseudathyma legeri]]* Larsen & Boorman, 1995
****************** *[[Pseudathyma lucretioides]]* Carpenter & Jackson, 1950
****************** *[[Pseudathyma martini]]* Collins, 2002
****************** *[[Pseudathyma michelae]]* Libert, 2002
****************** *[[Pseudathyma neptidina]]* Karsch, 1894
****************** *[[Pseudathyma nzoia]]* van Someren, 1969
****************** *[[Pseudathyma plutonica]]* Butler, 1902
****************** *[[Pseudathyma sibyllina]]* (Staudinger, 1890)
****************** *[[Pseudathyma uluguru]]* Kielland, 1985

## Kilder
* Wahlberg, N. og Brower, A.V.Z. (2006) *Pseudathyma* på Tree of life http://tolweb.org/Pseudathyma/

## Eksterne lenker
* 
* Markku Savela's Lepidoptera and some other life forms: Sjekkliste over artene. Hentet 8.1. 2012
* Bilder av ''Pseudathyma plutonica''
* Bilder av ''Pseudathyma sibyllina''
Skolefjernsynet på NRK

**Skolefjernsynet på NRK** var en samlebetegnelse for flere ulike undervisningsprogrammer som NRK sendte på formiddagene i fjernsynet fra 1962 til 2002. Disse programmene ble sendt på de fleste hverdager i skoletid og var ment å være et supplement til den undervisningen som ble gitt ved Norges grunnskoler. I alt ble det sendt omkring 10&nbsp;000 programmer for bruk i norske skoler. Det var både egenprodusert og innkjøpt program.

## Historikk
Skolefjernsynet hadde sine første prøvesendinger den 19. mars 1962. Disse sendingene pågikk i to uker. Kanalen hadde en tilsvarende prøvesendingsperiode i 1963. De faste, regelmessige sendingene begynte i januar 1964, etter vel ett års planlegging og produksjon. Den 5. desember 2001 vedtok NRKs styre å legge ned Skolefjernsynet. Dermed ble sesongen 2001/2002 det siste skoleåret i Skolefjernsynets historie.

Skolefjernsynet ble tidlig et vindu mot verden i norske skolestuer. Programmer ble hentet inn og tilrettelagt norske forhold, og NRKs egne medarbeidere reiste ut og laget pedagogisk tilrettelagte reportasjer. Det som først brakte skolefjernsynets reportasjeteam ut i verden var problemene omkring flyktninger, nød og urettferdighet. Tidlig ble programmene et instrument for forståelse, toleranse, respekt og demokrati. «*English by Crime*» var betegnelsen europeiske kolleger satte på NRK Skolefjernsynets engelskserier på 1960- og 70-tallet. Seriene var heldramatiserte, og manuskriptene var skrevet av to engelske forfattere, Lewis Jones og Michael Smee. Det ble i alt produsert fem slike serier, og de ble brukt i årevis i norske skoler.

Produksjoner på Skolefjernsynet inkluderer Datastart og TV-serier som Du og jeg og kaktusen, The Mystery on the Moor, The Green Umbrella, The Blue Poster, The Seventh Key og Port of Secrets.

## Se også
* Utbildningsradion

## Referanser


## Eksterne lenker
*
Ekspansiv finanspolitikk

**Ekspansiv finanspolitikk** henviser til en økning i statens utgifter eller reduksjon i skattebeløp for å stimulere en lav- eller nedgangskonjunktur.

Ved høy arbeidsledighet kan myndighetene gripe inn med en ekspansiv finanspolitikk. Da forsøker de å øke samlet etterspørsel etter varer og tjenester ved å redusere skattene eller øke de offentlige utgiftene. Teorien er at om skattene senkes, får privatpersoner større kjøpekraft, etterspørselen i samfunnet stiger, og bedriftene øker produksjonen av varer og tjenester.

Problemet med at skattene senkes er mindre inntekter til staten, og det er heller ingen selvfølge at privatpersoner benytter økte inntekter ved lavere skatter til økt omsetning. Samfunnsgevinsten kan således være begrenset eller fraværende.

## Se også
* Finanspolitikk

## Eksterne lenker
* «Ekspansiv finanspolitikk», *Oekonomi.no*
Gazprom-RusVelo

**Gazprom-RusVelo** er et russisk profesjonelt sykkellag med base i Italia. 

I mars 2022 trakk UCI lagets lisens i forbindelse med Russlands invasjon av Ukraina 2022. Sykkelprodusenten Look og hjul-leverandøren Corima annonserte begge at de trakk seg som sponsorer for laget. Senere samme måned stoppet laget all aktivitet.

## 2022
### Ryttere

### Seire

## Referanser


## Eksterne lenker
*
Lotus F1

:*Denne artikkelen er om Formel 1-teamet som deltar som Lotus fra og med 2012-sesongen. For det opprinnelige Lotus-teamet, se [[Team Lotus]]. For teamet som deltok under Lotus-navnet i 2010 og 2011, se [[Caterham F1]].*
**Lotus F1 Team** er et britisk Formel 1-team som deltok for første gang i Formel 1-sesongen 2012. De har sin hovedbase i Enstone i Oxfordshire. Teamet er en videreføring av det tidligere Renault-teamet, som i 2010 ble kjøpt opp av det Luxembourg-baserte selskapet Genii Capital, og hvor bilprodusenten Lotus Cars senere kjøpte en 25% eierandel.

## Historie
### Bakgrunn
Teamets røtter kan spores helt tilbake til 1981 og Toleman-teamet, som i 1986 ble til Benetton. Den franske bilprodusenten Renault kjøpte Benetton-teamet i 2000, som i 2002 ble omdøpt til Renault F1. I 2005 og 2006 vant de både førermesterskapet (med Fernando Alonso) og konstruktørmesterskapet. På slutten av 2009 solgte Renault en majoritetsandel i teamet til Genii. I 2011 ble Lotus Cars involvert i teamet, som da deltok som «Lotus Renault GP». I 2012 var Renault helt ute, og teamet endret navn til «Lotus F1 Team».

### Lotus i Formel 1
Team Lotus, et søsterselskap av Lotus Cars, deltok i Formel 1 mellom 1958 og 1994, og vant syv konstruktørmesterskap og seks førermesterskap mellom 1963 og 1978. Navnet Lotus kom tilbake til Formel 1 i 2010 gjennom Tony Fernandes' Lotus Racing-team, som brukte navnet på lisens fra Group Lotus. Group Lotus kansellerte senere lisensen, men Fernandes kjøpte det privateide navnet Team Lotus, og brukte det i 2011-sesongen. Foran 2012-sesongen endret Team Lotus navnet sitt til Caterham F1, og gjorde det dermed mulig for det tidligere Renault-teamet å skifte navn til Lotus.

## 2012-sesongen
29. november 2011 bekjentgjorde teamet at den tidligere verdensmesteren Kimi Räikkönen skulle kjøre for dem i , etter at han hadde vært borte fra Formel 1 i to år for å delta i verdensmesterskapet i rally. 9. desember 2011 ble det gjort kjent at GP2-mesteren Romain Grosjean også skulle kjøre for Lotus i 2012.

## Resultater
(Forklaring) (Resultater i uthevet skrift indikerer **[[pole position]]**, resultater i kursiv skrift indikerer *[[raskeste runde]]*)

**Noter til tabellen:**
* - Brøt løpet, men ble klassifisert ettersom han hadde fullført over 90% av løpsdistansen.

## Referanser


## Eksterne lenker
*
Volkswagen Corrado

**Volkswagen Corrado** er en sportsbil utviklet av den tyske bilprodusenten Volkswagen og bygget av Karmann i Osnabrück mellom 1. september 1988 og 31. juli 1995.

Bilen er en tre-dørs kombi kupé med 2+2 seter. Bilen er basert på A2-plattformen (dvs. MK2 Golf / Jetta) og med unntak av VR6 modeller, alle versjoner utnyttet understell, hjuloppheng, styre og bremse komponenter fra A2 modeller. VR6 benytter støtdempere og fjærer fra A3-modeller, inkludert bakre aksel og noen deler fra A3 «pluss» på fremre aksel. Corrado VR6 fikk også nye frontvinger, bredere hjulkasser sammen med en ny støtfanger i front og nytt hevet panser for VR6-motoren.

Alle modellene har en hekkspoiler som automatisk heves når bilen når en fastsatt hastighet (justerbart). På BBCs TV-program Top Gear uttalte Richard Hammond at Corrado «... var altfor dyr, og ingen kjøpte den», og dermed nådde produksjonen på kun 97&nbsp;521.

## Varianter
Corrado ble kun levert med forhjulstrekk og bensinmotorer. Den debuterte med to motorvalg: en 1,8 liter, 16 ventiler, rekkefirer med 136 hk (101 kW, 138 hk) som basemodell (kun tilgjengelig i Europa) og en kompressormatet 1,8 liter, 8 ventiler, rekkefirer, markedsført som G60, med 160 hk (120 kW, 160 hk). G60 er oppkalt etter G-Lader-kompressoren.

Volkswagen introduserte to nye motorer for 1992. Den første var en sugemotor 2,0 liter, 16 ventiler, 136 hk (101 kW, 138 PS) rekkefirer, i utgangspunktet en videreutvikling av 1,8 liters motoren. Denne motoren er også brukt i blant annet VW Passat. Den andre var 12-ventils VR6-motoren som kom i to varianter: en 2,8 liter 179 hk (133 kW, 181 PS) modell for det amerikanske og kanadiske markedet, og en 2,9 liter og 192 hk (143 kW, 195 PS ) versjon for det europeiske markedet.
I USA ble VR6 modellen markedsført som Corrado SLC (Sport Luksus Coupe). Med innføringen av VR6 motoren forsvant G60-motoren fra det nordamerikanske markedet etter 1992 og det europeiske markedet i 1993.
VR6-motoren var en kompromiss mellom både V-formet og rett motor ved å plassere de to sylinderrekkene med en vinkel på 15°. Dette designet tillot ingeniører å plassere en sekssylindret motor i omtrent samme rom som tidligere var tilpasset bare firesylindrede motorer. 1994 var siste årsmodellen av Corrado i USA, 1995 i Europa.

## Kilder
* Volkswagen Corrado 1989–1995 autoevolution.com
Jørgen Skavlan

**Jørgen Skavlan** (født 1957) er en norsk lege, foredragsholder og debattant. 

Han ble cand.med. i 1986, og jobbet noen år i Herøy i Nordland. Han var tilsatt ved senteret «Din Lege» ved Røde Kors-klinikken, da han i 2001 ble målt til å være den fastlegen flest ville ha.

I 2002 ga han ut boken *Frisk nok til livet* og i 2003 var han medforfatter av boken *Slik slutter du å røyke*. Skavlan ble i 2010 kåret til årets allmennlege av Allmennlegeforeningen. I 2011 ble han av *[[Dagens Medisin]]* regnet blant de 20 mektigste i «Helse-Norge». Til Vikebladet Vestposten sa han i 2015 at hvitløk ikke kurerer kreft. 

Jørgen Skavlan er en alternativ medisin-skeptiker. 

Han er gift med kunstneren Janicke Pamela Ebbing (1957-) og er far til skuespiller, designer, modell, forfatter og programleder Jenny Skavlan og bror til TV-produsent Guri Skavlan, journalist og programleder Fredrik Skavlan og produsent og manusforfatter Petter Skavlan.

## Bokutgivelser
* Per Schioldborg og Jørgen Skavlan: *Slik slutter du å røyke*, Oslo: Kagge, 2003. ISBN 82-489-0362-1, ISBN 82-525-5311-7
* Jørgen Skavlan: *Frisk nok for livet. Helse, mestring, fremtidstro*, Oslo: Pantagruel forlag, 2002. ISBN 82-7900-138-7, ISBN 82-02-22382-2
* *Vi er sterkere enn vi tror (det viktigste jeg har lært av 10 000 pasienter)*, 2016, ISBN 9788248918820, Kagge
## Referanser


## Eksterne lenker
*
Maribel

**Maribel** er et norsk rockeband. Bandet ble etablert i Oslo i 2006 av Pål Espen Kapelrud og Lewi Bekkesletten.

## Besetning
### Bandmedlemmer
*Pål Espen Kapelrud – tekst/melodi, gitar, vokal
*Lewi Bekkesletten – gitar
*Rebekka Markstein – vokal
*Liv Inger Engevik – bass, vokal
*Even Aarebrot Winje – trommer

## Diskografi
### Album
**[[Aesthetics]]* (2009)
**[[Reveries]]* (2012)

### 7"-singler
**Taste the Trash/Spit Voyage* (2009)
**Jezebel Jive/Reverie* (2011)

## Eksterne lenker
* 
* Maribel tumblr
* Maribel på Facebook
Makuria

**Kongedømmet Makuria** (gammelnubisk: Ⲙⲁⲕⲟⲩⲣⲓⲁ; *Makouria*; arabisk: ; *al-Muqarrah*) var et kongedømme i det som i dag er det nordlige Sudan og det sørlige Egypt. Det var et av flere nubiske kongedømmer som oppsto etter Kongeriket Aksum ble oppløst, som det hadde vært del av fra 4 f.Kr. til 950 AD. Makuria besto opprinnelig av området langs Nilen fra den tredje katarakt til et sted mellom den femte og sjette. Det kontrollerte også handelsrutene, minene og oasene lengre øst og vest. Hovedstaden var Dongola (nublisk *Tungul*, arabisk *Dunqulah al-ʿAjūz‎*), og navnet på hovedstaden brukes av og til for hele kongedømmet. 

På slutten av det sjette århundre hadde kongedømmet konvertert til kristendommen, men i det sjuende århundre ble Egypt erobret av islamske hærer, og Nubia og Etiopia lengre sør ble avskåret fra resten av kristenheten. I 651 invaderte en arabisk armé riket, men den ble slått tilbake, og en avtale kjent som *[[baqt]]* ble undertegnet, og den relative freden med de islamske rikene i nord kom til å vare fram til det trettende århundre. Makuria ble ekspandert og annekterte sitt nordlige naborike Nobatia, enten under den arabiske invasjonen eller i kong Merkurios av Makurias regjeringstid. I perioden fra omtrent 750 til 1150 var kongedømmet stabilt og velstående i det som har blitt kalt dets gullalder. Økt aggresjon fra Mamelukksultanatet i Egypt førte til indre stridigheter som inkluderte den arabiske Banu Kanz og som førte til statens kollaps i det fjortende århundre. 

## Herskere over Makuria

Datoene er i de fleste tilfeller usikre
Knut Ove Joa

**Knut Ove Joa** (født 1976) er en norsk tidligere håndballspiller, nå landslandstrener for Sveits’ kvinnelandslag i håndball.

## Karriere
Han er født og oppvokst på Joa hvor hans familie har gårdsbruk. Han spilte på back og ving for Sola både som senior og junior i perioden 1985–1998. Han spilte også for Viking, Horsens i Danmark og Nit/Hak. Joa ble tvunget til å legge opp som 25 åring i 2000. Han startet sin håndballtrenerkarriere i den danske klubben Randers og ble Elitetrener i samme klubb i 2005. Han var trener i tre sesonger for Gjerpen, hvor klubben fikk bronse og semifinale i europacup under hans ledelse. Joa var en sesong i Frederikshavn FOX som trener, men er nå tilbake i sin moderklubb Sola som trener for damelaget i Postenligaen.

## Eksterne lenker
*
* Knut Ove Joa hos *sola-hk.no*
Catuna

***Catuna*** er en slekt av sommerfugler som tilhører underfamilien Limenitidinae i den store familien flikvinger (Nymphalidae). Gruppen består for det meste av middelsstore, kraftige arter. De er gode flygere og seiler gjerne på stive vinger. Disse artene er tropiske og lever i Afrika.

## Utseende
Middelsstore, brunlige sommerfugler med litt avrundede vinger. Forvingen er mørkbrun med et lyst nettmønster. Bakvingen er gul eller oransje med mørk for- og bakkant og en mørk, kileformet flekk i midten.

## Levevis
Disse artene lever i regnskog, der larvene utvikler seg på planter i familien Sapotaceae. De voksne sommerfuglene flyr hvileløst omkring noen få centimeter over bakken, og setter seg bare sjelden ned.

## Utbredelse
Gruppen er utbredt i det sørlige og vestlige Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae Behr, 1846
*************** Adoliadini Doubleday, 1845 – over 400 arter, Afrika og Asia
**************** Slektsgruppen Bebearina – 325 arter, Afrika
***************** Slekten ***Catuna*** Kirby, 1871
****************** *[[Catuna angustatum]]* (Felder & Felder, 1867)
****************** *[[Catuna crithea]]* (Drury, 1773)
****************** *[[Catuna niji]]* Fox, 1965
****************** *[[Catuna oberthueri]]* Karsch, 1894
****************** *[[Catuna sikorana]]* Rogenhofer, 1889

## Kilder
* Wahlberg, N. og Brower, A.V.Z. (2006) *Catuna* på Tree of life http://tolweb.org/Catuna/
* Butterflies of Africa – *Catuna crithea* http://www.learnaboutbutterflies.com/Africa%20-%20Catuna%20crithea.htm

## Eksterne lenker
* 
* Markku Savela's Lepidoptera and some other life forms: Sjekkliste over artene. Hentet 8.1. 2012
Aesthetics

**Aesthetics** (2009) er det første albumet til det norske bandet Maribel.

## Spor
# Euphoric Licks
# Taste the Trash
# Ecstatic
# Soothe
# Flesh & Blood
# Deflowers
# Downstairs
# Anaesthetics
# Siamese Eyes

## Eksterne lenker
* Oslo Grammofon